open-index/open-wikipedia-markdown huggingface dataset:
Χαμαίτουλο Λασιθίου

Το **Χαμαίτουλο**, επισήμως γνωστό ως **Χαμαίτουλον**, είναι οικισμός της κοινότητας Ζίρου του δήμου Σητείας και της τέως Επαρχίας Σητείας στην Περιφερειακή Ενότητα Λασιθίου της Κρήτης.

Βρίσκεται σε ορεινή περιοχή στην άκρη ενός μικρού οροπεδίου σε υψόμετρο 590 μέτρων, επί του δρόμου Ζίρου - Ξεροκάμπου. Απέχει 7 χιλιόμετρα από την Ζίρο και 34 χιλιόμετρα από την Σητεία.

Κατά τη διοικητική διαίρεση της Ελλάδας με το σχέδιο “Καποδίστριας”, από το 1998 μέχρι το 2010, ανήκε στο Τοπικό Διαμέρισμα Ζίρου, του πρώην Δήμου Λεύκης.

## Χαρακτηριστικά
Το χωριό είναι σχεδόν εγκαταλελειμμένο. Οι λιγοστοί του κάτοικοι ασχολούνται κυρίως με την εκτροφή αιγοπροβάτων.

Στο χωριό βρίσκεται η εκκλησία του Αγίου Γεωργίου με λιτό ξυλόγλυπτο τέμπλο, καθώς και αρχαία κρήνη, από την οποία οι κάτοικοι παίρνουν ακόμα νερό.

Σε απόσταση 2 χιλιομέτρων από το χωριό, βρίσκονται τα ερείπια οικισμού της νεολιθικής περιόδου.

## Παραπομπές


Κατηγορία:Χωριά της περιφερειακής ενότητας Λασιθίου
Κατηγορία:Δήμος Σητείας
Μουσείο Μετανάστευσης (Γκντίνια)

Το **Μουσείο Μετανάστευσης** (πολωνικά: *Muzeum Emigracji*) είναι μουσείο που βρίσκεται στη Γκντίνια της Πολωνίας. Άνοιξε για το κοινό στις 16 Μαΐου 2015 και το μουσείο παρουσιάζει την ιστορία 200 χρόνων μεταναστεύσεων των Πολωνών, από τον 19ο αιώνα έως τις σύγχρονες μέρες. Βρίσκεται στον πρώην Ναυτικό Σταθμό, ο οποίος από τη δεκαετία του 1930 έως το 1979 ήταν ένα κτίριο διέλευσης από το οποίο χιλιάδες Πολωνοί μετανάστες έφυγαν για τις νέες τους πατρίδες. Το κτίριο ανακαινίστηκε στα μέσα του 2014 με κόστος 49,3 εκατομμύρια ζλότι.

Το μουσείο διεξάγει επιστημονικές έρευνες και εκπαιδευτικές δραστηριότητες αφιερωμένες στην ιστορία της μετανάστευσης των Πολωνών σε όλες τις ηπείρους. Συλλέγει συλλογές αφιερωμένες σε αυτά τα θέματα. Στο πλαίσιο του έργου Αρχείου Μεταναστών, οι λογαριασμοί ατόμων που έφυγαν από τη χώρα συλλέγονται και αρχειοθετούνται με τη μορφή γραπτών αναφορών, ηχογραφήσεων ή βίντεο. Προγραμματίζεται η διάθεσή τους στο Διαδίκτυο, με τη μορφή εκθέσεων, ως πολυμέσων και έντυπων δημοσιεύσεων. Συνεντεύξεις με μετανάστες και μάρτυρες μετανάστευσης δημιουργούνται σε συνεργασία με την Κινηματογραφική Σχολή της Γκντίνια.

Το 2018, το Μουσείο έλαβε το Βραβείο Ζίβα του Καλύτερου Σλαβικού Μουσείου από το Φόρουμ Σλαβικών Πολιτισμών.

## Παραπομπές


## Εξωτερικοί σύνδεσμοι

* Επίσημος ιστότοπος

Μεταναστευσης Μουσειο
Κατηγορία:Κτίρια και κατασκευές στην Γκντίνια
Μεταναστευσης Μουσειο
Κατηγορία:Πολωνική διασπορά
Πάρκο Ροδίνι

thumb|250px|Το πάρκο Ροδίνι
Το **Ροδίνι** είναι πάρκο το οποίο βρίσκεται στο νότιο τμήμα της πόλης της Ρόδου, περίπου 3 χιλιόμετρα από το κέντρο της πόλης. Το πάρκο διαμορφώθηκε στη σημερινή μορφή του από τους Ιταλούς, σε ρεματιά. Στο πάρκο, κατά μήκος του ρέματος, βρίσκονται αρχαία ταφικά μνημεία και σπηλιές που λειτουργούσαν ως χώροι λατρείας ή νυμφαία, τα οποία διαμορφώθηκαν κατά τον 3ο και 2ο αιώνα π.Χ.. Αποτελούσε την αρχαία νεκρόπολη της Ρόδου, σήμερα γνωστή ως Νεκρόπολη Κορακόνερου, που χρησιμοποιήθηκε τα ελληνιστικά και ρωμαϊκά χρόνια. Έχει χαρακτηριστεί τοπίο ιδιαίτερου φυσικού κάλους.

Οι Ιταλοί πραγματοποίησε αρχαιολογική έρευνα στην περιοχή το 1924 και αναστήλωσαν τους τάφους των Πτολεμαίων και το ρωμαϊκό υδραγωγείο, το οποίο βρίσκεται δίπλα στην είσοδο του πάρκου. Το 1929 διαμόρφωσαν την κοιλάδα σε πάρκο με την κατασκευή φραγμάτων, τεχνητών λιμνών, καναλιών και γεφυρών, σχεδίασαν μονοπάτια δίπλα στο ρέμα και τοποθέτησαν σιντριβάνια, κιόσκια και παγκάκια. Επίσης διαμόρφωσαν το υπάρχον καφενείο και έφτιαξαν καφενείο-εστιατόριο, το οποίο το 1939 επεκτάθηκε και έγινε κέντρο διασκέδασης. Οι εργασίες διαμόρφωσης του πάρκου ολοκληρώθηκαν το 1930. Εισήγαγαν στο πάρκο ψάρια, χελώνες, πάπιες και παγώνια και κατασκεύασαν μικρό ζωολογικό κήπο. Το πάρκο αποκαταστάθηκε μετά τους συμμαχικούς βομβαρδισμούς κατά τη διάρκεια του Β΄ ΠΠ.

Ανάμεσα στα αρχαιολογικά μνημεία στο πάρκο Ροδίνι ξεχωρίζει ο τάφος των Πτολεμαίων. Είναι ένα τετράγωνο μαυσωλείο διαστάσεων 28,5 επί 28,5 μέτρα λαξευμένο στο βράχο. Διαθέτει επιμήκη προθάλαμο και ορθογώνιο θάλαμο, στον οποίο έχουν λαξευτεί θέσεις όπου τοποθετούνταν οι σαρκοφάγοι των νεκρών. Άλλα μνημεία περιλαμβάνουν τον λεγόμενο κορινθιακό τάφο, ο οποίος αποτελείται από τρεις υπόγειους θαλάμους λαξευμένους στο βράχο, σπηλαιώδεις θέσεις με κόγχες όπου τοποθετούνταν αγαλματίδια, έδρανα και βωμοί.

## Παραπομπές


κατηγορία:Ρόδος (πόλη)
Ροδινι
Κατηγορία:Κτίρια και κατασκευές στη Ρόδο
Διπλή ιθαγένεια

Τοπικό ή εθνικό νομικό καθεστώς δύναται να δίνει τη δυνατότητα σε ένα φυσικό πρόσωπο να θεωρείται ταυτόχρονα ως υπήκοος ή πολίτης περισσότερων από μία χωρών. Δεν υπάρχει διεθνής σύμβαση που να καθορίζει την υπηκοότητα ή την ιδιότητα του πολίτη ενός ατόμου. Αυτό ορίζεται αποκλειστικά από τους εθνικούς νόμους, οι οποίοι μπορεί να διαφέρουν και να συγκρούονται μεταξύ τους. Η διπλή/πολλαπλή υπηκοότητα προκύπτει από διαφορετικά και όχι απαραίτητα αμοιβαία αποκλειστικά κριτήρια.

Ένα άτομο που έχει διπλή/πολλαπλή υπηκοότητα δικαιούται, γενικά, τα δικαιώματα ιθαγένειας σε κάθε χώρα της οποίας έχει την ιθαγένεια (όπως διαβατήριο, δικαίωμα εισόδου στη χώρα, δικαίωμα διαμονής και εργασίας, δικαίωμα ψήφου κ.λπ.), αλλά επίσης υπόκειται σε υποχρεώσεις υπηκοότητας (όπως ενδεχόμενη υποχρέωση για στράτευση, υπαγωγή σε φορολογία για παγκόσμιο εισόδημα κ.λπ.). Ορισμένες χώρες δεν επιτρέπουν το καθεστώς της διπλής υπηκοότητας ή το επιτρέπουν μόνο σε ορισμένες περιπτώσεις. Ορισμένες χώρες επιτρέπουν την αποποίησή της.

## Παραπομπές


Κατηγορία:Ανθρώπινη μετανάστευση
Κατηγορία:Ιθαγένεια
Ξενοδοχείο των Ρόδων

Το **Ξενοδοχείο των Ρόδων** είναι ξενοδοχείο το οποίο βρίσκεται στην πόλη της Ρόδου. Το ξενοδοχείο κτίστηκε την περίοδο 1925-1927 σε σχέδια Φλορεστάνο ντι Φάουστο και ονομάστηκε στα ιταλικά *Grande Albergo Delle Rose*. Το ξενοδοχείο συνέχισε να λειτουργεί μέχρι τη δεκαετία του 1970, οπότε και εγκαταλείφθηκε. Επαναλειτούργησε το 2002. Στις εγκαταστάσεις του δόθηκε άδεια λειτουργίας καζίνο το 1994.

Το ξενοδοχείο των Ρόδων αρχικά είχε κτιστεί σε ρυθμό ανατολίτικου εκλεκτικισμού. Την τότε εποχή ο Ιταλός κυβερνήτης των Δωδεκανήσων Μάριο Λάγκο επιχειρούσε να μετατρέψει τη Ρόδο με τουριστικό προορισμό παγκοσμίου φήμης. Χαρακτηριστικά του κτιρίου, που αναπτύσσεται κατά μήκος του παραθαλάσσιου δρόμου, είναι ο πύργος με τον τρούλο και η διάσπαση των όγκων, η παρουσία συνοδευτικών κτιρίων για ξενώνες, εστιατόρια και ο κήπος. Το εξωτερικό του κτιρίου ήταν πλούσια διακοσμημένο με σοβά. Ο επόμενος κυβερνήτης Τσέζαρε Μαρία Ντε Βέκκι, όταν ανέλαβε το 1936, αποφάσισε την απομάκρυνση όλων των ανατολίτικων διακοσμητικών στοιχείων από τις προσόψεις του κτιρίου, συμπεριλαμβανομένων των τόξων και του τρούλου, ώστε το κτίριο να γίνει πιο αυστηρό και σύμφωνο με τις αρχές του φασισμού.

Στο ξενοδοχείο άρχισαν τις 12 Ιανουαρίου 1949 διαπραγματεύσεις μεταξύ Αιγύπτου και Ισραήλ ώστε να τερματιστεί ο Αραβοϊσταηλινός πόλεμος του 1948, οι οποίες ολοκληρώθηκαν στις 24 Φεβρουαρίου του ίδιου έτους με υπογραφή συμφωνίας εκεχειρίας.

Θαμώνες του ξενοδοχείου προτού κλείσει το 1970, υπήρξαν, μεταξύ άλλων, οι πρωθυπουργοί Ελευθέριος Βενιζέλος, Γεώργιος Παπανδρέου και Κωνσταντίνος Καραμανλής, καθώς και προσωπικότητες όπως ο Ουίνστον Τσώρτσιλ και ο Αριστοτέλης Ωνάσης.

## Παραπομπές


## Εξωτερικοί σύνδεσμοι
* Η ιστοσελίδα του ξενοδοχείου

κατηγορία:Ρόδος (πόλη)
κατηγορία:Κτίρια και κατασκευές στη Ρόδο
Κατηγορία:Ξενοδοχεία στην Ελλάδα
Βίζα

250px|μικρογραφία|Αμερικανική βίζα (2014)
Η **βίζα** (από το νεολατινικό *charta visa*, που σημαίνει "θεωρημένο έγγραφο", κυριολεκτικά: "έγγραφο που το έχουν δει"· στα ελληνικά: *θεώρηση* ) είναι άδεια υπό όρους που χορηγείται από μία οντότητα σε αλλοδαπό, επιτρέποντάς του να εισέλθει, να παραμείνει ή να αποχωρήσει από αυτήν. Οι βίζες τυπικά μπορεί να περιλαμβάνουν όρια στη διάρκεια της διαμονής του αλλοδαπού, τις περιοχές εντός της χώρας που μπορεί να εισέλθει, τις ημερομηνίες, τον αριθμό των επιτρεπόμενων επισκέψεων ή το δικαίωμα ενός ατόμου να εργαστεί στη συγκεκριμένη χώρα. Οι βίζες συνδέονται με το αίτημα για άδεια εισόδου σε μια επικράτεια και επομένως, στις περισσότερες χώρες, διαφέρουν από την πραγματική επίσημη άδεια εισόδου και παραμονής ενός αλλοδαπού στη χώρα. Σε κάθε περίπτωση, η βίζα υπόκειται σε άδεια εισόδου από έναν υπάλληλο μετανάστευσης τη στιγμή της πραγματικής εισόδου και μπορεί να ανακληθεί ανά πάσα στιγμή. Τα αποδεικτικά στοιχεία για τη θεώρηση λαμβάνουν συνήθως τη μορφή σφραγίδας που έχει εγκριθεί στο διαβατήριο του αιτούντος ή σε άλλο ταξιδιωτικό έγγραφο, αλλά μπορεί επίσης να έχει και άυλη, ηλεκτρονική μορφή. Οι αιτήσεις πριν από την άφιξη δίνουν στις χώρες την ευκαιρία να λάβουν υπόψιν τις συνθήκες του αιτούντος, όπως οικονομική ασφάλεια, ο λόγος εισόδου και λεπτομέρειες προηγούμενων επισκέψεων στη χώρα. Μπορεί επίσης να απαιτείται από τους επισκέπτες να υποβληθούν και να περάσουν ελέγχους ασφαλείας ή υγείας κατά την άφιξή τους.

Ορισμένες χώρες απαιτούν επίδειξη και βίζας εξόδου για την έξοδο από τη χώρα.  

Το Αρχιπέλαγος Σβάλμπαρντ αποτελεί τη μοναδική επικράτεια που δεν ζητά βίζα. Ορισμένες χώρες - όπως της ζώνης Σένγκεν - έχουν συμφωνίες με άλλες χώρες που επιτρέπουν στους πολίτες της άλλης να ταξιδεύουν μεταξύ τους χωρίς βίζα. Ο Παγκόσμιος Οργανισμός Τουρισμού ανακοίνωσε ότι ο αριθμός των τουριστών που χρειάζονται βίζα πριν ταξιδέψουν ήταν στο χαμηλότερο επίπεδο μακράν το 2015.

## Παραπομπές


Κατηγορία:Ανθρώπινη μετανάστευση
Κατηγορία:Ταξίδι
Κατηγορία:Τουρισμός
Σωρός (Κρήτη)

Ο **Σωρός**, επίσης γνωστός ως **Ανάληψη**, είναι βουνό στο νησί της Κρήτης, στην Ελλάδα. Έχει υψόμετρο  μέτρων.

Το Όρος Σωρός βρίσκεται εντός του εδάφους του Δήμου Αμαρίου, στην Περιφερειακή Ενότητα Ρεθύμνης. Η υψηλότερης κορυφή του είναι γνωστή ως «*Μεταμόρφωση Σωτήρος*». Επί της ανατολικής πλευράς του Σωρού βρίσκεται το Όρος Κατσονύχι, ενώ επί της βορειοανατολικής πλευράς του βρίσκεται το Όρος Κέντρος. Παράλληλα, επί της δυτικής πλευράς του βουνού βρίσκεται το χωριό του Σπηλίου.

## Παραπομπές


Κατηγορία:Δήμος Αμαρίου
Κατηγορία:Βουνά της Κρήτης
Kaisis Motor Company

Η **Kaisis Motor Company** (KMC) ήταν εταιρεία κατασκευής οχημάτων στην Κύπρο, η οποία ιδρύθηκε από τον επιχειρηματία Ανδρέα Καΐση. Ιδρύθηκε το 1973 και διαλύθηκε στα τέλη της δεκαετίας του 80.

Η KMC κατασκεύαζε φορτηγά, λεωφορεία, ασθενοφόρα, πυροσβεστικά και οχήματα αεροδρομίων τα οποία ήταν αρχικά βασισμένα σε μοντέλα της βρετανικής εταιρίας Dennis. Από το 1974 η εταιρία άρχισε να παράγει μοντέλα βασισμένα σε οχήματα των Commer, Dodge και ΜΑΝ. Ξεκίνησε την παραγωγή βαν, ενός στρατιωτικού οχήματος 6Χ6, οχημάτων 4×4 βασισμένων σε μοντέλα της ρουμάνικης εταιρίας ARO και ενός σπορ αυτοκινήτου βασισμένου στο Clan της βρετανικής εταιρίας Lotus. Αυτά έκαναν την εταιρία να εξάγει σε πάνω από 20 χώρες και να αποκτήσει ένα νέο εργοστάσιο κοντά στο Διεθνή Αερολιμένας Λευκωσίας, το οποίο έκλεισε λόγω της τουρκικής εισβολής στην Κύπρο. Παρ' όλα αυτά η εταιρία συνέχισε την παραγωγή οχημάτων μέχρι που έκλεισε λόγω της μικρής αγοράς στην Κύπρο.

## Παραπομπές


## Πηγές
* 
*

Κατηγορία:Κυπριακά εμπορικά σήματα
Κατηγορία:Κατασκευαστές φορτηγών
Κατηγορία:Κατασκευαστές λεωφορείων
Κατσονύχι

Το **Κατσονύχι**, επίσης γνωστό ως **Αγκάθι**, είναι βουνό στο νησί της Κρήτης, στην Ελλάδα. Έχει υψόμετρο  μέτρων.

Το Όρος Κατσονύχι βρίσκεται εντός του εδάφους του Δήμου Αμαρίου, στην Περιφερειακή Ενότητα Ρεθύμνης. Επί της δυτικής πλευράς του Κατσονυχίου βρίσκεται το Όρος Σωρός, ενώ επί της νοτιοανατολικής πλευράς του βρίσκεται το Όρος Σάμιτος και επί της νότιας πλευράς του βρίσκεται το Όρος Κέντρος.

## Παραπομπές


Κατηγορία:Δήμος Αμαρίου
Κατηγορία:Βουνά της Κρήτης
Σάμιτος

Η **Σάμιτος** είναι βουνό στο νησί της Κρήτης, στην Ελλάδα. Έχει υψόμετρο  μέτρων.

Το Όρος Σάμιτος βρίσκεται εντός του εδάφους του Δήμου Αμαρίου, στην Περιφερειακή Ενότητα Ρεθύμνης, στα όρια της Κοιλάδας του Αμαρίου. Επί της βορειοδυτικής πλευράς του βουνού βρίσκεται το Όρος Κατσονύχι, επί της νοτιοδυτικής πλευράς του βρίσκεται το Όρος Κέντρος, ενώ επί της ανατολικής πλευράς του βρίσκεται το Όρος Ίδη ή Ψηλορείτης. Επί της κορυφής του βουνού βρίσκεται παρεκκλήσιο αφιερωμένο στην «*Ανάληψη του Κυρίου*».

## Παραπομπές


Κατηγορία:Δήμος Αμαρίου
Κατηγορία:Βουνά της Κρήτης
Σιδηροδρομικός σταθμός Μπακού

Ο **σιδηροδρομικός σταθμός Μπακού** (αζέρικα: *Bakı Dəmir Yolu Vağzalı*) είναι ο κεντρικός σιδηροδρομικός σταθμός του Μπακού, πρωτεύουσας του Αζερμπαϊτζάν. Βρίσκεται στο κέντρο του Μπακού, περίπου 3 χλμ. βορειοανατολικά από τον ιστορικό πυρήνα του Μπακού, την Παλιά Πόλη (İçərişəhər).

Συνδέεται με τον παρακείμενο σταθμό του μετρό «28η Μαΐου» με σήραγγα πεζών. Είναι επίσης ο τερματικός σταθμός του κυκλικού προαστιακού σιδηρόδρομου Μπακού.

## Ιστορία
Το πρώτο κτίριο του σταθμού χρονολογείται από το 1880, με την έναρξη του σιδηροδρομικής γραμμής Μπακού-Τιφλίδας. Η αρχιτεκτονική του πρώτου κτιρίου ήταν στο στιλ της Μαυριτανικής Αναγέννησης. Το 1926, το δεύτερο συγκρότημα σταθμών, ο σταθμός Σαμπουντζού (Sabunchu), σχεδιάστηκε και κατασκευάστηκε για να εξυπηρετεί τον ηλεκτροκίνητη σιδηροδρομική γραμμή Μπακού-Σαμπουντζού. Η αρχιτεκτονική του δεύτερου κτιρίου είναι επίσης σε στυλ Μαυριτανικής Αναγέννησης. Το 1967, ο σταθμός του μετρό «28η Μαΐου» χτίστηκε και συνδέθηκε με το σταθμό Σαμπουντζού με σήραγγα πεζών. Το 1977, ο σταθμός υπέστη μια σημαντική ανακαίνιση, κατά την οποία χτίστηκε ένα σύγχρονο κτίριο σταθμού, δίπλα στον παλιό σταθμό Σαμπουντζού.

## Εικόνες

Αρχείο:Azerbaijan, Baku, Railway Station Postcard (Ca 1910).JPG|Καρτ ποστάλ, περίπου το 1910
Αρχείο:Ilham Aliyev attended opening of newly renovated Baku Railway Station 4.jpg|Πλατφόρμες το Φεβρουάριο του 2017
Αρχείο:The escalators lead down to the tube station (37068905865).jpg|Κυλιόμενες σκάλες προς το σταθμό του μετρό
Αρχείο:AZ4A-0002.jpg|Ηλεκτρική ατμομηχανή AZ4A-0002 με επιβατικά βαγόνια στο σταθμό


## Δείτε επίσης

* Azerbaijan Railways
* Σιδηροδρομικές μεταφορές στο Αζερμπαϊτζάν
* Σιδηρόδρομος Μπακού-Τιφλίδας-Καρς

## Παραπομπές


Κατηγορία:Σιδηροδρομικοί σταθμοί στο Μπακού
Κατηγορία:Οικονομία του Μπακού
Κατούνια Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.34,
          38.74
        ]
      }
    }
  ]
}

Τα **Κατούνια** είναι μικρό παραθαλάσσιο χωριό στην βόρεια Εύβοια και την Περιφερειακή Ενότητα Εύβοιας.

## Γεωγραφικά - ιστορικά στοιχεία
Τα Κατούνια βρίσκονται στα παράλια του Βόρειου Ευβοϊκού κόλπου, σε απόσταση περίπου 4 χλμ. ΝΑ. από τη Λίμνη (έδρα δήμου), 76 χλμ. ΒΔ. από την Χαλκίδα και έχουν υψόμετρο 20 μέτρα. Στα τέλη του 19ου και αρχές 20ου αιω. λειτουργούσαν μεταποιητικές εγκαταστάσεις λευκόλιθου και υπήρχε  (αποβάθρα) εκφόρτωσης των ορυκτών. Στη σημερινή εποχή λειτουργεί ξενοδοχειακή μονάδα, ενοικιαζόμενα δωμάτια και υπάρχει ένα μικρό ανοιχτό θέατρο όπου διοργανώνονται διεθνείς βραδιές πολιτισμού. Η παραλία τους είναι βοτσαλωτή ενώ έχουν πολλά τρεχούμενα νερά.

Αναφέρεται επίσημα ως ξεχωριστός οικισμός για πρώτη φορά το 1920 να προσαρτάται στην τότε κοινότητα Λίμνης. Το 1928 καταργήθηκε και αναφέρεται ξανά το 1981 να απογράφεται στον τότε δήμο Λίμνης. Σύμφωνα με το σχέδιο Καλλικράτης ανήκει στη δημοτική κοινότητα Λίμνης που υπάγεται στη δημοτική ενότητα Ελυμνίων του Μαντουδίου–Λίμνης–Αγίας Άννας και σύμφωνα με την απογραφή 2011 απογράφονται 7 κάτοικοι.

## Σημείωση
Στην κεντρική Εύβοια και το Δήμο Διρφύων - Μεσσαπίων ο οικισμός Μύλοι μέχρι το 1954 ονομαζόταν Κατούνια.

## Παραπομπές


Κατηγορία:Δήμος Μαντουδίου - Λίμνης - Αγίας Άννας
Κατηγορία:Χωριά της περιφερειακής ενότητας Ευβοίας
50 Σπουδαιότεροι Παίκτες της FIBA (1991)

Οι **50 Σπουδαιότεροι Παίκτες της FIBA (1991)** είναι ο κατάλογος με τους 50 σπουδαιότερους παίκτες στην ιστορία της διεθνούς καλαθοσφαίρισης της FIBA (Διεθνής Ομοσπονδία Καλαθοσφαίρισης), όπως επιλέχθηκε το 1991, από το *FIBA Magazine*. Ο κατάλογος δημιουργήθηκε προς τιμήν των 100 χρόνων από τη δημιουργία του αθλήματος της καλαθοσφαίρισης, από τον Τζέιμς Νέισμιθ. Η FIBA είχε μία ομάδα διεθνών ειδικών στην καλαθοσφαίριση, αποτελούμενη κυρίως από διεθνείς προπονητές καλαθοσφαίρισης, που ψήφισαν για τον κατάλογο με τους 50 σπουδαιότερους παίκτες. Κάθε ειδικός ψηφοφόρος είχε την αποστολή να επιλέξει 25 παίκτες.

Η ψηφοφορία υπολογίστηκε ως, 25 μονάδες για ψήφο 1ης θέσης, 24 μονάδες για ψήφο 2ης θέσης κ.ο.κ. Επιλέχθηκαν 51 παίκτες, ως αποτέλεσμα ισοψηφίας στο σύνολο των ψήφων. Οι παίκτες από όλο τον κόσμο θεωρήθηκαν επιλέξιμοι για ψηφοφορία, συμπεριλαμβανομένων των παικτών του ΝΒΑ.

Πέντε Ευρωπαίοι παίκτες που είχαν παίξει στο ΝΒΑ μέχρι τότε βρέθηκαν στον κατάλογο (Ντίβατς, Πέτροβιτς, Σαρούνας Μαρτσουλιόνις, Βολκόφ, Μαρτίν). Ωστόσο, κανένας Αμερικανός παίκτης του ΝΒΑ δεν βρέθηκε στον κατάλογο, επειδή δεν συμμετείχαν σε μεγάλες διοργανώσεις που διοργανώθηκαν από τη FIBA μέχρι τους Θερινούς Ολυμπιακούς Αγώνες του 1992. Παρ΄ όλα αυτά, 5 παίκτες με αμερικανική υπηκοότητα που έπαιξαν σε πρωταθλήματα εκτός του ΝΒΑ, βρέθηκαν στον κατάλογο (Μπράμπεντερ, Λούικ, Γκάλης, Κρουζ και Μορς).

## Οι 50 σπουδαιότεροι παίκτες όλων των εποχών της FIBA (1991)

* Οι εθνικότητες των παικτών επιλέχθηκαν από την επιλεξιμότητα της εθνικής ομάδας κάθε παίκτη:

## Οι 10 κορυφαίοι στα αποτελέσματα ψηφοφορίας

## Δείτε επίσης

* Τάγμα της Αξίας της FIBA
* FIBA Hall of Fame
* 50 Σπουδαιότεροι Συνεισφέροντες της Ευρωλίγκα

## Πηγές
* 

## Παραπομπές


Κατηγορία:Ευρωπαϊκά βραβεία καλαθοσφαίρισης
Κατηγορία:FIBA
Κάστρο Φεράκλου

Το **Κάστρο Φερακλού** ή **Φεράκλου** ή **Φαρακλού**, επίσης **Φαρακλενόν Κάστρο**,,  είναι ερειπωμένο μεσαιωνικό φρούριο, που βρίσκεται σε ύψος 85&nbsp;μέτρων με θέα το χωριό Χαράκι στην ανατολική ακτή του νησιού της Ρόδου, Ελλάδα.

## Ιστορία
Το φρούριο χτίστηκε αρχικά στη βυζαντινή εποχή. Καταλήφθηκε από τους Οσπιτάλιους Ιππότες στις 20 Σεπτεμβρίου 1306, αποτελώντας την πρώτη τους κτήση στο νησί που θα γινόταν η βάση τους. Μέχρι το 1408 είχε ερειπωθεί και επισκευάστηκε υπό τους Μεγάλους Μαγίστρους Τζοβάνι Μπατίστα Ορσίνι (1467-76) και Πιερ ντ' Ομπισόν (1476-1503) ως προπύργιο για την προστασία της περιοχής, και ιδιαίτερα για των αγκυροβολίων στις παραλίες στο Χαράκι και την Αγία Αγάθη. Μετά το 1470, οι Οσπιτάλιοι εγκατέλειψαν όλες τις άλλες οχυρώσεις στο νησί, εκτός από τον Φεράκλο, την κοντινή Λίνδο και την πόλη της Ρόδου, οι οποίες με τη σειρά τους ενισχύθηκαν περαιτέρω. Ένα διάταγμα του 1474 όριζε ότι το κάστρο του Φεράκλου ήταν το καταφύγιο των κατοίκων των χωριών Μαλώνα, Σαλία, Καταγρός, Ζηνοδότου και Καμινάρι, όταν υπήρχε κίνδυνος.

Το φρούριο καταλήφθηκε από την Οθωμανική Αυτοκρατορία το 1523 μετά από μακρά πολιορκία, λίγους μήνες μετά την κατάληψη της Ρόδου. Οι Οθωμανοί δεν χρησιμοποίησαν το κάστρο και έκτοτε εγκαταλείφθηκε.

## Περίγραμμα
Το φρούριο έχει ακανόνιστη πολυγωνική διάταξη, με περίμετρο τοίχου 680&nbsp;μέτρα που περιβάλλει έκταση 1.700 τετραγωνικών μέτρων. Το βόρειο και το δυτικό τμήμα χρονολογούνται στους Βυζαντινούς χρόνους, αλλά τα υπόλοιπα είναι προσθήκες ή τροποποιήσεις των Οσπιτάλιων. Μία πύλη και δύο κυλινδρικοί πύργοι σώζονται στο νότιο τμήμα των τειχών, μαζί με μια δεξαμενή στο εσωτερικό.

## Εικόνες

Αρχείο:Feraklos Castle Haraki Rhodes E.jpg|Θέα από το νότο. Απόγευμα
Αρχείο:Feraklos Castle Charaki Rhodes N.jpg|Θέα από το νότο. Νύχτα
Αρχείο:Feraklos Castle Haraki Rhodes W.jpg|Θέα από τα δυτικά. Απόγευμα
Αρχείο:Feraklos Castle Charaki Rhodes R.jpg|Υπολείμματα του δρόμου προς το Κάστρο στη νότια πλευρά
Αρχείο:Feraklos Castle Haraki Rhodes A.jpg|Τα ερείπια της αψίδας
Αρχείο:Feraklos Castle Charaki Rhodes NW.jpg|Τα ερείπια του βόρειου τοίχου
Αρχείο:Feraklos Castle Charaki Rhodes SW.jpg|Ένα κομμάτι του νότιου τοίχου
Αρχείο:Feraklos Castle Charaki Rhodes O.jpg|Ελιά στα ερείπια του κάστρου Φεράκλου


## Παραπομπές


## Εξωτερικοί σύνδεσμοι
* 

Φερακλου
Κατηγορία:Ιπποτοκρατία στη Ρόδο
Φερακλου
Ντέιβιντ Έιμες

Ο **Σερ Ντέιβιντ Άμες (Sir David Anthony Andrew Amess)** (26 Μαρτίου 1952 - 15 Οκτωβρίου 2021) ήταν Βρετανός πολιτικός, ο οποίος διετέλεσε Μέλος του Κοινοβουλίου του Ηνωμένου Βασιλείου για το Southend West (Δυτικό Σάουθεντ)  από τον Μάιο του 1997 έως τη δολοφονία του το 2021. Προηγουμένως υπηρέτησε ως βουλευτής του Basildon από το 1983 έως τον Απρίλιο του 1997. Ήταν μέλος του Συντηρητικού Κόμματος .

Γεννήθηκε και μεγάλωσε στο Έσσεξ . Σπούδασε οικονομικά και κυβέρνηση στο Πανεπιστήμιο του Μπόρνμουθ και στη συνέχεια έκανε σύντομη καριέρα ως δάσκαλος, αναδόχος και σύμβουλος προσλήψεων. Εκλέχτηκε ως Συντηρητικός σύμβουλος για το Redbridge το 1982 και στη συνέχεια βουλευτής του Basildon το 1983. Η εκλογή του θεωρήθηκε ως ένα ένδειξη για την τάση του εκλογικού σώματος και αποτέλεσε παράδειγμα του ενθουσιασμού για τους ψηφοφόρους με τα χαρακτηριστικά που περιγράφηκαν με τον αρχετυπικό όρο «Essex man» υπέρ της κυβέρνησης της Μάργκαρετ Θάτσερ. Κράτησε τη θέση στις εκλογές του 1992, αλλά την έχασε λόγω αλλαγών στα όρια των εκλογικών περιφερειών και έτσι έγινε βουλευτής του Southend West το 1997, μέχρι το θάνατό του, 24 χρόνια αργότερα.

Στην κυβέρνηση, η υψηλότερη θέση του ήταν ως κοινοβουλευτικός ιδιωτικός γραμματέας του Michael Portillo για δέκα χρόνια. Ήταν πιο γνωστός ως backbencher, υπηρέτησε σε μια ποικιλία επιλεγμένων επιτροπών και στήριξε πολλές νομοθετικές πράξεις, συμπεριλαμβανομένου του Act Protection Protection Against Cruel Tethering Act (1988) και του Warm Homes and Energy Conservation Act (2000). Θέματα τα οποία υποστήριξε περιελάμβαναν την τιμητική αναγνώριση του Σουηδού διπλωμάτη και ανθρωπιστή Raoul Wallenberg, την υποστήριξη των πασχόντων από ενδομητρίωση και την καλή διαβίωση των ζώων . Υποστήριξε την απαγόρευση του κυνηγιού αλεπούς.

Οι πολιτικές του απόψεις ήταν κοινωνικά συντηρητικές και περιλάμβαναν υποστήριξη για την επιστροφή της θανατικής ποινής και του Brexit . Ήταν καθολικός και αντιτασσόταν στις αμβλώσεις. Παντρεύτηκε το 1983 και το ζευγάρι απέκτησε πέντε παιδιά, συμπεριλαμβανομένης της ηθοποιού Katie Amess .

Στις 15 Οκτωβρίου 2021, ο Αμες μαχαιρώθηκε πολλές φορές ενώ βρισκόταν σε συνάντηση με ψηφοφόρους στο Leigh-on-Sea. Πέθανε επί τόπου. Επί τόπου συνελήφθη ο 25χρόνος Αλί Χαρμπί Αλί, ο οποίος κατηγορήθηκε για δολοφονία και προετοιμασία τρομοκρατικών πράξεων. Βρέθηκε ένοχος και για τις δύο κατηγορίες και καταδικάστηκε σε ισόβια κάθειρξη.

## Παραπομπές


Κατηγορία:Βρετανοί περιβαλλοντολόγοι
Κατηγορία:Βρετανοί πολιτικοί
Ρον Άτκινσον

Ο **Ρον Άτκινσον** (**Ronald Frederick Atkinson**, γνωστότερος σαν «The Tank», «Mr. Bojangles» ή «Big Ron», γενν. Στο Λίβερπουλ στις 18 Μαρτίου 1939) είναι βραβευμένος Βρετανός πρώην ποδοσφαιριστής, σχολιαστής αγώνων, διοικητικός παράγων και προπονητής ποδοσφαίρου. Η αγωνιστική του καριέρα εκτυλίχθηκε με τα χρώματα της Oxford Utd, ομάδα στην οποία κατέχει την ανώτατη επίδοση συμμετοχών (500+, 14 γκολ). Ως τεχνικός, κατέκτησε το Κύπελλο Αγγλίας με τη Μάντσεστερ Γιουνάιτεντ το 1983 και το 1985 και το Λιγκ Καπ Αγγλίας με τη Sheffield Wednesday το 1991 και με την Άστον Βίλα το 1994.

## Παραπομπές


Κατηγορία:Βρετανοί προπονητές ποδοσφαίρου
Πίτερ Κάλεν

Ο **Πίτερ Κλείβερ Κάλεν**, ευρύτερα γνωστός ως **Πίτερ Κάλεν** (28 Ιουλίου 1941, Μόντρεαλ) είναι Καναδός ηθοποιός. Είναι κυρίως γνωστός ως η φωνή του Optimus Prime στην τηλεοπτική σειρά κινουμένων σχεδίων Transformers του 1980, καθώς και στις περισσότερες άλλες ενσαρκώσεις του συγκεκριμένου χαρακτήρα. Επίσης, έχει δανείσει την φωνή του και σε πολλούς άλλους χαρακτήρες σε δημοφιλή μέσα, όπως ο Eeyore στο franchise ''Γουίνι το Αρκουδάκι'', ο Monterey Jack στο *[[Τσιπ & Ντέιλ: Οι Υπερασπιστές του Δικαίου]]*, η πρώτη φωνή του KARR στο *[[Ο Ιππότης της Ασφάλτου]]* και οι φωνητικές ερμηνείες του τίτλου στο *[[Ο Κυνηγός (ταινία)|Ο Κυνηγός]]*. Το 2007, ο Κάλεν επέστρεψε στον ρόλο του Optimus Prime στην σειρά ''Transformers'', ξεκινώντας από την πρώτη ταινία ζωντανής δράσης.

## Παραπομπές


## Εξωτερικοί Σύνδεσμοι
* 
* 
* Ο Πίτερ Κάλεν στο Anime News Network

Κατηγορία:Καναδοί ηθοποιοί κινηματογράφου
Κατηγορία:Καναδοί ηθοποιοί
Κατηγορία:Καναδοί ηθοποιοί φωνής
Σύστημα Ταξινόμησης της Βιβλιοθήκης του Κογκρέσου

Το **Σύστημα Ταξινόμησης της Βιβλιοθήκης του Κογκρέσου**  (**L**ibrary of **C**ongress **C**lassification)  αναπτύχθηκε από την Βιβλιοθήκη του Κογκρέσου των Η.Π.Α. προκειμένου να διευκολύνει τον εντοπισμό των βιβλίων, μέσω της ένταξής τους σε κατηγορίες. Το σύστημα χρησιμοποιείται πολλές πανεπιστημιακές βιβλιοθήκες στις Ηνωμένες Πολιτείες και σε όλο τον κόσμο. 

## Οργάνωση

Κάθε κατηγορία μπορεί να καθοριστεί με ένα ή δύο πρόσθετα γράμματα και στη συνέχεια με μια σειρά αριθμών. Για παράδειγμα :

* C :Επικουρικές επιστήμες της ιστορίας
** CJ : Νομισματική 
*** CJ 1-4625 : Κέρματα 

Το σύνολο γραμμάτων και αριθμών σχηματίζει ένα ευρετήριο και αντιστοιχεί σε ένα συγκεκριμένο θέμα.

### Μέθοδος ταξινόμησης

Τα γράμματα I, O, W, X και Y δεν χρησιμοποιούνται.

## Παραπομπές


## Εξωτερικοί σύνδεσμοι

* Full list of LCC classification schedules, loc.gov
* Library of Congress – classification, loc.gov
* Cataloging Distribution Services – source of Library of Congress Classification schedules. loc.gov
* Classification outline, loc.gov
* How to read LCC call numbers, geography.about.com (via The Wayback Machine)
* How to use LCC to organize a home library, zackgrossbart.com

Κατηγορία:Βιβλιοθηκονομία
Κατηγορία:Αναπαράσταση γνώσης
Λέοναρντ Μπέιλι

Ο Δρ. **Λέοναρντ Μπέιλι** (**Leonard Lee Bailey**, Takoma Park, Maryland, ΗΠΑ, 28 Αυγούστου 1942 – Redlands, Καλιφόρνια, 12 Μαΐου 2019) ήταν Αμερικανός ιατρός χειρουργός, ο οποίος συγκέντρωσε το παγκόσμιο επιστημονικό ενδιαφέρον όταν πραγματοποίησε μεταμόσχευση μίας καρδιάς ενός μπαμπουίνου σε ανθρώπινο δέκτη. Απόφοιτος του Κολεγίου *Columbia Union*, απέκτησε δίπλωμα ιατρικής του Πανεπιστήμιου Ιατρικής *Loma Linda* (1969). Ενώ εργαζόταν στο Νοσοκομείο Παίδων του Τορόντο τη δεκαετία του ’70, ο Μπέιλι παρατήρησε ότι πολλά παιδιά πέθαιναν εξαιτίας συγγενών καρδιοπαθειών. Το 1976 αποφάσισε να επιστρέψει στο Πανεπιστήμιο *Loma Linda* ως αναπληρωτής καθηγητής ιατρικής. Εκεί, πραγματοποίησε περισσότερες από 200 πειραματικές μεταμοσχεύσεις καρδιάς σε νεαρά θηλαστικά, με σκοπό να διαπιστώσει εάν κάτι ανάλογο θα ήταν εφικτό να γίνει σε άνθρωπο. Στις 26 Οκτωβρίου του 1984 ο Μπέιλι και η ιατρική του ομάδα επιχείρησε την πρώτη στα χρονικά μεταμόσχευση καρδιάς πιθήκου σε ένα θηλυκό νήπιο, ενέργεια που προκάλεσε αντιδράσεις ως ανήθικη, όσο και υποστηρίχθηκε από πολλές πλευρές. Το μωρό απεβίωσε έπειτα από 21 ημέρες, ωστόσο η περίπτωσή της συζητείται έως και σήμερα, ενώ ο ιατρός αναγνωρίσθηκε, έκτοτε, ως αυθεντία σε παιδιατρικές επεμβάσεις μεταμοσχεύσεων και εγχειρήσεις ανοικτής καρδιάς. Ο Μπέιλι πέθανε σε ηλικία 76 ετών, από γενικευμένο καρκίνο τραχήλου.

## Παραπομπές


Κατηγορία:Χειρουργοί
Κατηγορία:Αμερικανοί ιατροί
Φωταέριο

[250px|μικρογραφία|Φωτιστικό αερίου, γκαζόλαμπα, στο [Βρότσουαφ της Πολωνίας]]
**Φωταέριο** ονομάζεται το αποτέλεσμα της παραγωγής τεχνητού φωτός από την καύση αερίων, όπως υδρογόνο, μεθάνιο, μονοξείδιο του άνθρακα, προπάνιο, βουτάνιο, ακετυλένιο, αιθυλένιο και φυσικό αέριο. Το φως παράγεται είτε απευθείας από τη φλόγα, γενικά με τη χρήση ειδικών μιγμάτων φωτιστικού αερίου για αύξηση του φωτισμού, είτε έμμεσα.

Η ιστορία του φωταερίου ξεκινά στην Κίνα πριν από 1.700, που το χρησιμοποιούσαν και ως μέσον θέρμανσης, μέσω σωλήνων από μπαμπού, αλλά και για φωτισμό. Πριν από τον ηλεκτρισμό το αέριο ήταν η πιο διαδεδομένη μέθοδος φωτισμού εξωτερικών και εσωτερικών χώρων. Αρχικά, αναφλεγόταν χειροκίνητα, εν συνεχεία δημιουργήθηκαν συστήματα αυτοανάφλεξης. Πλέον, το φωταέριο χρησιμοποιείται κυρίως για παραγωγή άμεσου και φθηνού φωτισμού, για κάμπινγκ, ή για ιστορικούς και αισθητικούς σκοπούς, όπως ο φωτισμός παλιών συνοικιών.

## Παραπομπές


Κατηγορία:Τεχνολογίες αερίων
Κατηγορία:Φωτισμός
Μητροπολίτης Πολυανής και Κιλκισίου Βαρθολομαίος

Ο **Μητροπολίτης Πολυανής και Κιλκισίου Βαρθολομαίος** (κατά κόσμον *Δημήτριος Αντωνίου-Τριανταφυλλίδης*, Θεσσαλονίκη, 1969) είναι Έλληνας ιεράρχης και θεολόγος, που διατελεί Μητροπολίτης Πολυανής και Κιλκισίου από το 2021.

## Βιογραφία
Ο κατά κόσμον Δημήτριος Αντωνίου-Τριανταφυλλίδης γεννήθηκε το 1969 στη Θεσσαλονίκη. 

Αφού ολοκλήρωσε εκεί τις εγκύκλιες σπουδές του, φοίτησε στο Εκκλησιαστικό Λύκειο Λαμίας. Στη συνέχεια σπούδασε θεολογία, λαμβάνοντας πτυχίο από την Θεολογική Σχολή του Εθνικού και Καποδιστριακού Πανεπιστημίου Αθηνών.

Το 1992 χειροτονήθηκε διάκονος και το 1994 πρεσβύτερος (λαμβάνοντας και το οφφίκιο του αρχιμανδρίτη) από τον Επίσκοπο Τράλλεων Ισίδωρο. Από το 1995 έως και την εκλογή του υπηρέτησε ως εφημέριος και προϊστάμενος του ιστορικού Ι­ερ­ού Να­ού Με­τα­μορ­φώ­σε­ως του Σω­τή­ρος στην Πλάκα. 

Παράλληλα, από το 2001 υ­πη­ρέτησε στην Ιε­ρά Σύ­νο­δο της Εκ­κλη­σί­ας της Ελ­λά­δος, ως δι­ευ­θυν­τής του Γρα­φεί­ου Ε­πι­κυ­ρώ­σε­ων και γραμ­μα­τέας των ει­δι­κών συ­νο­δι­κών επι­τρο­πών Πο­λι­τι­στι­κής Ταυ­τό­τη­τος και Α­κα­δη­μί­ας Εκ­κλη­σι­α­στι­κών Τε­χνών, κα­θώς και ως μέ­λος της υπο­ε­πι­τρο­πής Καλ­λι­τε­χνι­κών Εκ­δη­λώ­σε­ων της Ι­ε­ράς Συ­νό­δου της Εκ­κλη­σί­ας της Ελ­λά­δος. Ως αρχιμανδρίτης, εκπροσώπησε την Ιερά Σύνοδο της Εκκλησίας της Ελλάδος σε εκδηλώσεις στην Ελλάδα και το εξωτερικό, συμμετείχε ως εισηγητής και σύνεδρος σε συνέδρια και αρθρογράφησε στον ημερήσιο Τύπο.

Στις 8 Οκτωβρίου 2021 εξελέγη Μητροπολίτης Πολυανής και Κιλκισίου. Χειροτονήθηκε επίσκοπος στις 16 Οκτωβρίου στον Μητροπολιτικό Ναό Αθηνών.

## Παραπομπές


Βαρθολομαιος
Κατηγορία:Απόφοιτοι της Θεολογικής Σχολής του Εθνικού και Καποδιστριακού Πανεπιστημίου Αθηνών
Φούρνοι Εύβοιας

Οι **Φούρνοι** είναι πεδινός σχεδόν ακατοίκητος οικισμός στην βόρεια Εύβοια και τη Περιφερειακή Ενότητα Εύβοιας.

## Γενικά στοιχεία
Οι Φούρνοι βρίσκονται σε απόσταση περίπου 4 χιλιόμετρα ανατολικά (οδικά) από το Μαντούδι, 28 χιλιόμετρα ανατολικά από την Λίμνη (έδρα του δήμου) και 60 χιλιόμετρα βορειοανατολικά από την Χαλκίδα. Πρόκειται για το βιομηχανικό συγκρότημα και τις εγκαταστάσεις έμψησης λευκόλιθου της πρώην εταιρείας Σκαλιστήρη που είναι σε υψόμετρο 29 μέτρων περιτριγυρισμένο από δασωμένους όγκους. Ως οικισμός αναφέρεται επίσημα για πρώτη φορά στο ΦΕΚ 28Α - 08/02/1908 να προσαρτάται στον τότε δήμο Κηρέως. Σύμφωνα με το πρόγραμμα ''Καλλικράτης'' μαζί με το Μαντούδι αποτελούν την τοπική κοινότητα Μαντουδίου που υπάγεται στη δημοτική ενότητα Κηρέως του Δήμου Μαντουδίου–Λίμνης–Αγίας Άννας και σύμφωνα με την απογραφή του 2011 δεν έχει μόνιμους κατοίκους.

## Εξωτερικοί σύνδεσμοι

* Εγκρίθηκε η ΒΙΠΕ στους Φούρνους Μαντουδίου  από τον Ευβοϊκό τύπο .
* Ο λευκόλιθος δίνει ανάσα στο Μαντούδι της Εύβοιας από τον ιστότοπο https://www.tovima.gr/ 
* ΒΙΟΜΑΓΝ Α.Ε. - Μελέτη περιβαλλοντικών επιπτώσεων στο συγκρότημα Φούρνων Μαντουδίου

## Παραπομπές


Κατηγορία:Χωριά της περιφερειακής ενότητας Ευβοίας
Κατηγορία:Δήμος Καρύστου
Αλφόνσο Β΄ Πικκολόμινι

Ο **Αλφόνσο Β΄ Πικκολόμινι** (ιταλικά : Alfonso II Piccolomini) ήταν ευγενής του Βασιλείου της Νάπολης και Δoύκας του Αμάλφι την περίοδο 1498 – 1559.

Ήταν γιος του Αλφόνσο Α΄ Πικκολόμινι και εγγονός του Αντωνίου Πικολομίνι ο οποίος τον είχε διορίσει σε διάφορες διοικητικές θέσεις του Βασιλείου. Έγινε δούκας του Αλμάφι το 1498. Ο Κάρολος Ε΄ τον διόρισε εκπρόσωπο του λαού της Σιένα τα έτη 1528-1530 και 1531-1541. Αργότερα έχασε την εμπιστοσύνη του αυτοκράτορα, ο οποίος τον υποπτεύτηκε για σχέσεις με τους Γάλλους και επιρροής τους στην πόλη και αποσύρθηκε από την πολιτική.

## Παραπομπές


## Πηγές
* Elisa Novi Chavarria, PICCOLOMINI, Alfonso II, Dizionario Biografico degli Italiani - Volume 83 (2015) 

Κατηγορία:Δούκες του Αμάλφι
Αλφονσο
Κατηγορία:Πρόσωπα του Βασιλείου της Νεαπόλεως
Αττικόψαρο

Το **αττικόψαρο** (*Pelasgus marathonicus*) είναι ψάρι που ανήκει στον κλάδο των ακτινοπτερυγίων, στην οικογένεια των Κυπρινίδων, και ζει σε γλυκά νερά. Είναι ενδημικό στο γεωγραφικό διαμέρισμα της Στερεάς Ελλάδας. Περιγράφηκε για πρώτη φορά ως ξεχωριστό είδος με το όνομα *Leucaspius marathonicus* το 1921.

Είναι μικρό ψάρι, μήκους 3-7 εκ. Η πλευρική γραμμή έχει περίπου 40 λέπια, που εκτείνονται από τη γωνία της σχισμής της ουροδόχου κύστης έως τη βάση της ουράς. Το ραχιαίο πτερύγιο έχει 3 απλές και 7-8 διακλαδιζόμενες ακτίνες. Η ουρά είναι διχαλωτή. Το χρώμα του σώματος είναι γκριζοκαφέ, χλωμό στην κοιλιακή πλευρά με μια στενή, διαμήκη μαύρη ταινία στα πλευρά.

## Εξάπλωση
Το αττικόψαρο συναντάται στον Σπερχειό, στον βοιωτικό Κηφισό και στα ρέματα της πεδιάδας του Μαραθώνα. Παλαιότερα εντοπιζόταν και στον αθηναϊκό Κηφισό, αλλά εξαφανίστηκε κατά τη δεκαετία του 1970. Ανακαλύφθηκε εκ νέου στον ποταμό το 2013. 

Το αττικόψαρο απαιτεί περιοχές με αργή ροή ή και στάσιμα νερά. Συνήθη ενδιαιτήματά του είναι οι πηγές, οι βάλτοι και τα ποτάμια.

Έχει προσδόκιμο ζωής δύο ετών,  ενώ τρέφεται με μεγάλη ποικιλία υδρόβιων ασπόνδυλων, φυκιών και υπολειμμάτων.

## Κατάσταση πληθυσμού
Ο πληθυσμός στην περιοχή του Μαραθώνα έχει πληγεί σοβαρά από την αποστράγγιση υδάτων για την κάλυψη γεωργικών αναγκών, ενώ απειλείται επίσης από την ξηρασία, τη ρύπανση και την υπάρξη ειδών που είναι ξένα για τις περιοχές που απαντάται παραδοσιακά το αττικόψαρο, όπως η πέστροφα (*Oncorhynchus mykiss*) και το κουνουπόψαρο (*Gambusia holbrooki*). 

Το αττικόψαρο είναι απειλούμενο είδος, αλλά η Διεθνής Ένωση Προστασίας της Φύσης το ταξινομεί ως *σχεδόν απειλούμενο*.

## Παραπομπές

## Πηγές

* Kottelat, M. & Freyhof, J. 2007. Handbook of European Freshwater Fishes. Kottelat, Cornol and Freyhof, Berlin, xiv + 646 pp

Κατηγορία:Κυπρινίδες
Κατηγορία:Κυπρινόμορφα
Κατηγορία:Ψάρια γλυκών υδάτων
Κατηγορία:Είδη προ απειλής (NT)
Κατηγορία:Σχεδόν απειλούμενα είδη
Χρόνια Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.271944,
          38.779722
        ]
      }
    }
  ]
}

Η **Χρόνια** είναι παραθαλάσσιο χωριό στην βόρεια Εύβοια και την Περιφερειακή Ενότητα Εύβοιας, το οποίο βρίσκεται σε απόσταση περίπου 9 χλμ. Δ.-ΒΔ. από την Λίμνη και 81 χλμ. ΒΔ. από την Χαλκίδα και έχει υψόμετρο 7 μέτρα. Ως οικισμός αναφέρεται επίσημα για πρώτη φορά το 1940 να απογράφεται στην τότε  κοινότητα Λίμνης. Σύμφωνα με το σχέδιο Καλλικράτης μαζί με την Λίμνη, τα Κατούνια, τον Μυρτιά, τον Ρετσινόλακκο και την Σηπιά  αποτελούν τη δημοτική κοινότητα Λίμνης που υπάγεται στη δημοτική ενότητα Ελυμνίων του Μαντουδίου–Λίμνης–Αγίας Άννας και σύμφωνα με την απογραφή 2011 απογράφησαν 75 κάτοικοι.

## Παραπομπές


Κατηγορία:Δήμος Μαντουδίου - Λίμνης - Αγίας Άννας
Κατηγορία:Χωριά της περιφερειακής ενότητας Ευβοίας
Φραγκάκη Εύβοιας

Η **Φραγκάκη** είναι παραθαλάσσιο χωριό και παραλία στην βόρεια Εύβοια και την Περιφερειακή Ενότητα Εύβοιας.

## Γενικά στοιχεία
Η Φραγκάκη βρίσκεται στα παράλια του Αιγαίου Πελάγους, απέχει 29 χλμ. ΒΑ. από την Λίμνη (έδρα του δήμου), 21 χλμ. Β.-ΒΔ. από το Μαντούδι, 75 χλμ. Β.-ΒΔ. από την Χαλκίδα και έχει υψόμετρο 10 μέτρα. Πρόκειται για το επίνειο και την παραλία του γειτονικού Αχλαδιού (προς τα δυτικά) και αποτελεί τουριστικό προορισμό της περιοχής. Έχει μήκος περίπου 2 χιλιόμετρα, με ανατολικό προσανατολισμό και είναι αμμουδερή με βοτσαλάκι ενώ κατά μήκος της υπάρχουν αρκετά ενοικιαζόμενα δωμάτια και ταβέρνες. Η ονομασία Φραγκάκη πιθανολογείται ότι προήλθε από τους Φράγκους που είχαν κάνει απόβαση στην παραλία. Νότιά της, στην γειτονική τοποθεσία "Πρασίδι", την περίοδο της τουρκοκρατίας οι Τούρκοι έσφαξαν το 1823 τους κατοίκους του Αχλαδίου.

## Διοικητικά στοιχεία
Ως ξεχωριστός οικισμός αναφέρεται επίσημα για πρώτη φορά το 1981 να απογράφεται στην τότε κοινότητα Αχλαδίου. Σύμφωνα με το σχέδιο Καλλικράτης μαζί με το Αχλάδι αποτελούν τη δημοτική κοινότητα Αχλαδίου που υπάγεται στη δημοτική ενότητα Νηλέως του Μαντουδίου–Λίμνης–Αγίας Άννας και σύμφωνα με την απογραφή του 2021 οι κάτοικοι είναι 90, ενώ στην απογραφή 2011 απογράφονται 83 κάτοικοι.

## Εξωτερικοί σύνδεσμοι

* Παραλία Φραγκάκη στο https://www.youtube.com/

## Παραπομπές


Κατηγορία:Δήμος Μαντουδίου - Λίμνης - Αγίας Άννας
Κατηγορία:Χωριά της περιφερειακής ενότητας Ευβοίας
Μιχαήλ Κάσιαλος

Ο **Μιχαήλ Κάσιαλος** (1885, Άσσια - 31 Αυγούστου 1974, Λάρνακα) ήταν Κύπριος ναΐφ ζωγράφος, ο οποίος θεωρείται ο Θεόφιλος της Κύπρου.

## Βιογραφία
Από μικρός έμαθε την τέχνη της αγιογραφίας. Σε ηλικία 13 ετών έμαθε το επάγγελμα του παπουτσή και παράλληλα είχε μάθει και την τέχνη της κεραμικής. Σε ηλικία 70 ετών ασχολήθηκε αποκλειστικά με τη ζωγραφική. Έμπνευσή του ήταν η καθημερινή ζωή των αγροτών, αλλά και θέματα όπως γλέντια, εκκλησιαστικές εορτές και διάφορα επαγγέλματα.

Το 1974, κατά τη διάρκεια της τουρκικής εισβολής, ο Κάσιαλος βρίσκονταν στο χωριό του και ζωγράφιζε την Εκκλησία του Αγίου Σπυρίδωνα. Τούρκοι στρατιώτες τον απείλησαν και τους έδωσε όσα χρήματα είχε, την επόμενη μέρα ξαναπήγαν, αλλά δεν βρήκαν τίποτα με αποτέλεσμα να του σπάσουν και τα δύο πόδια. Με μέλη της οικογένειάς του έμεινε για μια βδομάδα εγκλωβισμένος. Όταν διέφυγαν, ο ηλικιωμένος Κάσιαλος δεν άντεξε της κακουχίες και πέθανε στην Λάρνακα στις 31 Αυγούστου 1974.

## Παραπομπές


## Πηγές
* http://www.polignosi.com/cgibin/hweb?-A=5282&-V=limmata

Κατηγορία:Κύπριοι ζωγράφοι
Κατακόμβες της Δομιτίλλας

εναλλ.=Good Shepherd, wall painting|μικρογραφία|Ο Καλός Ποιμήν.
Οι **Κατακόμβες της Δομιτίλλας** είναι υπόγειο χριστιανικό κοιμητήριο. Πήρε το όνομά του από την οικογένεια της Δομιτίλλας της Πρεσβύτερης (συζύγου του Βεσπασιανού, μητέρας του Τίτου και του Δομιτιανού), η οποία είχε αρχικά διατάξει να το σκάψουν. Οι κατακόμβες βρίσκονται στη Ρώμη της Ιταλίας, περισσότερα από 16 μέτρα υπόγεια, περίπου 2 χιλιόμετρα νότια της Αππία Αντίκα (Αππίας Οδού) και εκτείνονται σε μήκος 15 χιλιομέτρων. Χρησιμοποιήθηκαν ενεργά ως κοιμητήριο από τον 1ο έως τον 5ο αι. μ.Χ. και ανακαλύφθηκαν ξανά το 1593 από τον αρχαιολόγο Aντόνιο Μπόζιο. Περιλαμβάνουν περισσότερους από 26.000 τάφους. Πιο πρόσφατα, οι ζωγραφιές έχουν αποκατασταθεί χρησιμοποιώντας λέιζερ, δίνοντας μια πολύ σαφέστερη εικόνα των εικόνων στους τοίχους. Σε αντίθεση με άλλες ρωμαϊκές κατακόμβες, αυτές οι κατακόμβες διατηρούν ακόμη τα λείψανα των νεκρών.

## Ανακαίνιση
εναλλ.=Domitilla Catacomb|μικρογραφία|Η Κατακόμβες της Δομιτίλλας της Πρεσβύτερης.

Οι κατακόμβες αποτελούνται από τόφο, μια μορφή ασβεστόλιθου που είναι πορώδης. Τελειώνοντας το 2017, οι συντηρητές χρησιμοποίησαν λέιζερ για να βοηθήσουν στην αποκατάσταση δύο δωματίων. Εργάστηκαν για να αφαιρέσουν στρώματα από φύκια, αποθέσεις καπνού και μία ουσία σαν κιμωλία. Αυτό που αποκαλύφθηκε ήταν τόσο παγανιστικές, όσο και χριστιανικές τοιχογραφίες. Μέχρι στιγμής, μόνο 12 από τα 70 περίπου δωμάτια έχουν αποκατασταθεί.

εναλλ.=Orpheus|μικρογραφία|Ο Ορφέας.

Μέσα στις κατακόμβες της Δομιτίλλας υπάρχουν τοιχογραφίες, μερικές από τις οποίες αποκαλύφθηκαν με την αποκατάσταση, που αντικατοπτρίζουν τη ζωή των αρτοποιών, αμπέλια, τον Ιησού με τους Αποστόλους, την κιβωτό του Νώε και τον Δανιήλ εν μέσω λεόντων. Άλλες βιβλικές μορφές στα διάφορα δωμάτια (*cubiculi*) περιλαμβάνουν την Παναγία με το Pαιδί, τον Αδάμ, την Εύα, τον Ιωνά, τον Καλό Ποιμένα, έναν νεαρό άνδρα ντυμένο ως καρδινάλιο με τους αποστόλους Πέτρο και Παύλο. Οι μη-βιβλικές ή παγανιστικές φιγούρες περιλαμβάνουν αναπαραστάσεις του Έαρος και του Θέρους με τη μορφή θηλυκών μορφών με φτερά, που εικονίζονται με συνοδούς και σκηνές που απεικονίζουν τον Ορφέα περιτριγυρισμένο από πτηνά, θηρία και πρόβατα, που συνήθως τον συνοδεύουν. Υπάρχουν επίσης άλλες εικόνες μυθολογικών και άγριων ή ήμερων θηρίων, πέρα από τις απεικονίσεις του Ορφέα.

## Δείτε επίσης
* Δομιτίλλα η Νεότερη (κόρη της Δομιτίλλας της Πρεσβύτερης)
* Φλαβία Δομιτίλλα (κόρη της προηγούμενης, σύζυγος του Τ. Φλ. Κλήμη. Aγία.

## Παραπομπές


Δομιτιλλας
Οργανισμός Ανασυγκρότησης Επιχειρήσεων

Ο **Οργανισμός Ανασυγκρότησης Επιχειρήσεων** (Ο.Α.Ε.) ήταν ανώνυμη εταιρεία με μοναδικό μέτοχο το Ελληνικό Δημόσιο. Λειτουργούσε από το 1983 μέχρι το 2002.

## Ίδρυση
Ιδρύθηκε με νόμο στις 8 Αυγούστου 1983 (επί κυβερνήσεως Ανδρέα Παπανδρέου) από τους τότε Υπουργό Προεδρίας Κυβερνήσεως, Μένιο Κουτσόγιωργα, από τον Υπουργό Οικονομικών, Δημήτριο Κουλουριάνο και από τον Υπουργό Εθνικής Οικονομίας, Γεράσιμο Αρσένη. 

## Έργο και αποστολή
Αποστολή του ήταν η οικονομική ανασυγκρότηση υπερχρεωμένων βιομηχανικών και εμπορικών επιχειρήσεων. Για να υπαχθεί κάποια από αυτές στον οργανισμό έπρεπε να πληροί μία ή περισσότερες από τις παρακάτω προϋποθέσεις:

- να έχει αναστείλει ή να έχει διακόψει τη λειτουργία της για οικονομικούς λόγους,

- να είναι σε κατάσταση παύσης των πληρωμών,

- να έχει πτωχεύσει ή να έχει τεθεί υπό τη διοίκηση και διαχείριση των πιστωτών ή υπό προσωρινή διαχείριση ή υπό εκκαθάριση οποιαδήποτε μορφής,

- το σύνολο των οφειλών της να είναι πενταπλάσιο από το άθροισμα του εταιρικού κεφαλαίου και των

εμφανών αποθεματικών της και να παρουσιάζει έκδηλη οικονομική αδυναμία πληρωμής των οφειλών της,

- να ενδιαφέρει την εθνική άμυνα ή να έχει ζωτική σημασία για την αξιοποίηση των πηγών του εθνικού πλούτου,

- να ζητά την υπαγωγή της στις ρυθμίσεις του νόμου.

Από τη διαχείριση του Οργανισμού πέρασαν κατά καιρούς ορισμένα από τα πιο ηχηρά ονόματα της βαριάς βιομηχανίας της χώρας μας, όπως η ΑΓΕΤ Ηρακλής, η Αθηναϊκή Χαρτοποιία, η Πειραϊκή Πατραϊκή, τα ναυπηγεία Σκαραμαγκά, Ελευσίνας, Νεωρίου Σύρου, η ΦΙΞ, η Τρία Εψιλον, η Κεραφίνα, η ΜΕΛ, η ΠΥΡΚΑΛ, η εταιρεία Μακεδονικοί Λευκόλιθοι και μια σειρά από άλλες υπερχρεωμένες επιχειρήσεις προς εξυγίανση.

## Σταδιακή αποδυνάμωση και διάλυση
Το 1990, με την ψήφιση του Ν. 1882/90 έπαυσε η υπαγωγή νέων επιχειρήσεων στους κόλπους του Ο.Α.Ε. και η έκτοτε δραστηριότητά του αφορούσε μόνο επιχειρήσεις που είχαν έως τότε υπαχθεί σε αυτόν. Τον Μάιο του 2000 τέθηκε σε καθεστώς εκκαθάρισης με εκκαθαριστή την Εθνική Κεφαλαίου ΑΕ, περάτωσε το χρόνο εκκαθάρισής του (24 μήνες), μεταβιβάζοντας πλέον όλα τα στοιχεία του ενεργητικού του στο ελληνικό Δημόσιο.

Στις 22 Αυγούστου 2002, ο υφυπουργός Ανάπτυξης Αλέξανδρος Καλαφάτης ανακοίνωσε την οριστική παύση λειτουργίας του.

## Παραπομπές


Κατηγορία:Υπουργείο Προεδρίας (Ελλάδα)
Κατηγορία:Υπουργείο Οικονομικών (Ελλάδα)
Κατηγορία:Υπουργείο Εθνικής Οικονομίας (Ελλάδα)
Κατηγορία:Ελληνική οικονομία
Καισάρεια (Ισραήλ)

Η **Καισάρεια** () είναι μια εύπορη κωμόπολη στο βορειοκεντρικό Ισραήλ, η οποία πήρε το όνομά της και το μεγαλύτερο μέρος της επικράτειάς της από την Παράλιο Καισάρεια. Βρίσκεται στη μέση μεταξύ Τελ Αβίβ και Χάιφα στην παράκτια πεδιάδα κοντά στην πόλη Χαντερά, υπάγεται στη δικαιοδοσία του Περιφερειακού Συμβουλίου Χοφ ΧαΚαρμέλ. Με πληθυσμό 5.343 κατοίκους, αποτελεί τη μόνη ισραηλινή περιοχή που διαχειρίζεται ιδιωτικός οργανισμός, η Caesarea Development Corporation, και είναι επίσης μια από τις πολυπληθέστερες περιοχές που δεν αναγνωρίζονται ως τοπικό συμβούλιο.

## Παραπομπές


## Εξωτερικοί σύνδεσμοι
* 
*  

Κατηγορία:Πόλεις του Ισραήλ
Κέκερτακ Αβάνναρλεκ

**Κέκερτακ Αβάνναρλεκ** (γροιλανδικά: Qeqertaq Avannarleq· σημ.: Το Βορειότερο Νησί) είναι το ανεπίσημο όνομα ενός νησιού που δεν είχε εξερευνηθεί προηγουμένως και ανακαλύφθηκε από επιστήμονες της Γροιλανδίας στον Αρκτικό Κύκλο στα βόρεια άκρα της Γροιλανδίας τον Αύγουστο του 2021. Πιστεύεται ότι είναι το βορειότερο νησί στον κόσμο και το πιο κοντινό κομμάτι γης στον Βόρειο Πόλο.

## Παραπομπές


Κατηγορία:Νησιά της Γροιλανδίας
Παραλία Κοτσικιάς Εύβοιας

{
  "type": "FeatureCollection",
  "features": [
    {
      "type": "Feature",
      "properties": {},
      "geometry": {
        "type": "Point",
        "coordinates": [
          23.427706,
          38.936883
        ]
      }
    }
  ]
}

Η **Παραλία Κοτσικιάς** είναι παραθαλάσσιο χωριό αλλά και παραλία στην βόρεια Εύβοια και την Περιφερειακή Ενότητα Εύβοιας.

## Γεωγραφικά στοιχεία
Η Παραλία Κοτσικιάς βρίσκεται στα παράλια του όρμου Λουτρό και του Αιγαίου Πελάγους, νότια από το ακρωτήριο Φαλασία. Απέχει περίπου 3 χλμ. ανατολικά από την Κοτσικιά, 35 χλμ.ΒΔ. από την Λίμνη, 86 χλμ. Β.-ΒΔ. από την Χαλκίδα και έχει υψόμετρο 5 μέτρα. Ο όρμος Λουτρό είναι ένα φυσικό λιμάνι όπου ελλιμενίζονται δεκάδες μικρές βάρκες και στην  παραλία της, που αποτελεί δημοφιλή προορισμό της Εύβοιας, υπάρχουν αρκετά ενοικιαζόμενα, ψαροταβέρνες και καφετέριες. Ως οικισμός αναφέρεται επίσημα για πρώτη φορά το 1971 να απογράφεται στην τότε κοινότητα Κοτσικιάς. Σύμφωνα με το σχέδιο Καλλικράτης μαζί με την Κοτσικιά και το  Αχλαδοπόταμο αποτελούν τη δημοτική κοινότητα Κοτσικιάς που υπάγεται στη δημοτική ενότητα Ελυμνίων του Μαντουδίου–Λίμνης–Αγίας Άννας και σύμφωνα με την επίσημη απογραφή του 2021 οι κάτοικοι είναι 61, ενώ στην απογραφή 2011 απογράφονται 60 κάτοικοι.

## Παραπομπές


Κατηγορία:Δήμος Μαντουδίου - Λίμνης - Αγίας Άννας
Κατηγορία:Χωριά της περιφερειακής ενότητας Ευβοίας
Τζιν Κρούπα

Ο **Γιουτζίν Μπέρτραμ Κρούπα** (15 Ιανουαρίου 1909 - 16 Οκτωβρίου 1973) ήταν Αμερικανός τζαζ ντράμερ, αρχηγός μπάντας και συνθέτης γνωστός για το ενεργητικό του ύφος και τις σκηνικές του δυνατότητες. Το σόλο του ντραμ στην ηχογράφηση του "Sing, Sing, Sing" του Μπένι Γκούντμαν το 1937 αναβάθμισε τον ρόλο του ντράμερ από μια συνοδευτική γραμμή σε μια σημαντική σόλο φωνή στο συγκρότημα.

Σε συνεργασία με τους κατασκευαστές τυμπάνων Slingerland και κυμβάλων (πιατινιών) Zildjian, καθόρισε το τυπικό σύνολο τυμπάνων και κυμβάλων του ντράμερ μπάντας. Θεωρείται "ο ιδρυτής του σύγχρονου drumset" από το περιοδικό Modern Drummer.

## Παραπομπές σημειώσεις


## Έξωτερικοί σύνδεσμοι
* ''Let Me Off Uptown: A Gene Krupa Biography'' by John Twomey 
* Gene Krupa Profiles in Jazz
* Gene Krupa recordings at the Discography of American Historical Recordings

Κατηγορία:Αμερικανοί μουσικοί τζαζ
Τριάβνα

μικρογραφία|Η τοξωτή πέτρινη γέφυρα (1844-1845) και ο Πύργος του Ρολογιού (1814)
Η **Τριάβνα** (βουλγαρικά: Трявна) είναι πόλη στην κεντρική Βουλγαρία, η οποία βρίσκεται στην κοιλάδα του ποταμού Τριάβνα, κοντά στο Γκάμπροβο. Ο πληθυσμός της πόλης σύμφωνα με στοιχεία της απογραφής του 2021 είναι 7.396 κάτοικοι. Είναι διάσημη για την κλωστοϋφαντουργία και την χαρακτηριστική αρχιτεκτονική της Βουλγαρικής Αναγέννησης. Η Τριάβνα είναι η γενέτειρα του Βούλγαρου συγγραφέα Πέντσο Σλαβέικοφ και του επαναστάτη Άνχελ Κάντσεφ. 

## Αξιοθέατα

* Τοξωτή πέτρινη γέφυρα (1844-1845) 
* Πύργος του Ρολογιού (1814)
* Εκκλησία Αρχαγγέλου Μιχαήλ 

## Παραπομπές


Κατηγορία:Πόλεις της Βουλγαρίας
Άρκευθος η οξύκεδρος

[μικρογραφία|Αγριόκεδρο (''Juniperus oxycedrus'')(καρπός), Όρος [Μαίναλο (Χιονοδρομικό Κέντρο Οστρακίνας), Αρκαδία, Πελοπόννησος, 3-10-2021]]
Το είδος **Άρκευθος η οξύκεδρος** (επιστ. ονομ.: *Juniperus oxycedrus*), με κοινή ονομασία **αγριόκεδρο**, ανήκει στην οικογένεια Κυπαρισσοειδή (Cupressaceae) στην οποία ανήκουν επίσης τα κυπαρίσσια. Το γένος της άρκευθου (*Juniperus*) περιλαμβάνει περίπου 40 είδη με κατανομή στο βόρειο ημισφαίριο, ενώ στην Ελλάδα απαντούν συνολικά 7 είδη. Η Άρκευθος η οξύκεδρος αποτελεί είδος με μεσογειακή κυρίως κατανομή που απαντά σε ορεινά, άγονα και πετρώδη εδάφη, σχεδόν σ’ όλη την Ελλάδα. Συνήθως είναι μεγάλος θάμνος ή μικρό δέντρο (μέχρι 7μ.). Τα φύλλα φύονται σε σπονδύλους ανά τρία και είναι είναι ακιδωτά-βελονοειδή με δυο λευκές ταινίες στην επάνω επιφάνεια. Ο καρπός των ειδών του γένους *Juniperus* είναι σαρκώδης, συνήθως σφαιρικός, ραγόμορφος και ονομάζεται ραγοστρόβιλος. Αναφορικά με το *Juniperus oxycedrus*, ο καρπός ωριμάζει από τον Σεπτέμβριο μέχρι τον Νοέμβριο του δεύτερου χρόνου μετά την άνθηση. Αρχικά είναι κιτρινωπός, ενώ όταν ωριμάζει γίνεται ερυθροκάστανος, διαμέτρου 8-10 mm.

## Παραπομπές


## Πηγές
* Φυτολογία 2006, Εκδοτική Αθηνών.
* Σφήκας Γ. 1983, Δένδρα και θάμνοι της Ελλάδας.
* Strid A. 1980, Φυτά του Ολύμπου.
* Strid A. & Tan K. 2002, Flora Hellenica (Vol. 1).

## Εξωτερικοί σύνδεσμοι

* http://greekflora.gr/el/flowers/0321/Juniperus-oxycedrus-subsp-deltoides
* http://portal.cybertaxonomy.org/flora-greece/cdm_dataportal/taxon/5303a071-35fe-46f1-b1bb-01285f8105a0
* http://www.moa.gov.cy/moa/fd/fd.nsf/7DBA831578C5A6DCC22581070041826F/$file/ATTZN6UQ.pdf
* http://www.moa.gov.cy/moa/fd/fd.nsf/7DBA831578C5A6DCC22581070041826F/$file/ATTZN6UQ.pdf

Κατηγορία:Ελληνική χλωρίδα
Κατηγορία:Ευρωπαϊκή χλωρίδα
Κατηγορία:Χλωρίδα της Βόρειας Αφρικής
Κατηγορία:Χλωρίδα της Δυτικής Ασίας
Κατηγορία:Κυπαρισσοειδή
Στάδιο Σενόλ Γκιουνές

Το **Στάδιο Σενόλ Γκιουνές** (τούρκικα: *Şenol Güneş Stadyumu*), επίσημα γνωστό ως **Medical Park Stadyumu** για λόγους χορηγίας, είναι στάδιο που βρίσκεται στην Τραπεζούντα της Τουρκίας. Άνοιξε για το κοινό τον Δεκέμβριο του 2016 και έχει χωρητικότητα 40.782 θεατών. Είναι η νέα έδρα της Τράμπζονσπορ της Σούπερ Λιγκ Τουρκίας, που αντικατέστησε το Στάδιο Χουσεΐν Αβνί Ακέρ. Πήρε το όνομά του από τον Τούρκο προπονητή ποδοσφαίρου και πρώην τερματοφύλακα της Τράμπζονσπορ και της Εθνικής Τουρκίας, καθώς και πρώην προπονητή της εθνικής ομάδας, Σενόλ Γκιουνές.

## Παραπομπές


Κατηγορία:Στάδια ποδοσφαίρου στην Τουρκία
Κατηγορία:Τραμπζονσπόρ
Κατηγορία:Αθλητικές εγκαταστάσεις στην Τραπεζούντα